b'\n_START_ARTICLE_\nEuroopan unionin v\xc3\xa4est\xc3\xb6\n_START_SECTION_\nMaahanmuutto ja maastamuutto\n_START_PARAGRAPH_\nEuroopan unionin alueelle kohdistuva maahanmuutto on suurempaa kuin maastamuutto. Maahanmuutto on yleinen puheenaihe monissa EU:n j\xc3\xa4senmaissa, kuten Belgiassa, Ruotsissa, Saksassa, Suomessa ja Isossa-Britanniassa._NEWLINE_Espanja on valtio, jonne muuttaa vuosittain suurin m\xc3\xa4\xc3\xa4r\xc3\xa4 laittomia maahanmuuttajia Afrikasta johtuen sen l\xc3\xa4heisist\xc3\xa4 rantaviivoista Marokon kanssa. Afrikkalaiset maahanmuuttajat koittavat p\xc3\xa4\xc3\xa4st\xc3\xa4 maahan laivoilla. Syyskuun 2006 ensimm\xc3\xa4isen\xc3\xa4 viikonloppuna yli 1\xc2\xa0300 laitonta maahanmuuttajaa saapui laivalla Kanariansaarille. Arvioiden mukaan 50\xc2\xa0000\xe2\x80\x9370\xc2\xa0000 laitonta maahanmuuttajaa jatkaa matkaansa Espanjasta eteenp\xc3\xa4in muualle Eurooppaan vuosittain. T\xc3\xa4m\xc3\xa4n ongelman takia on rakennettu muureja kuten Ceutan raja-aita. Laiton maahanmuutto on t\xc3\xa4rke\xc3\xa4 kysymys Espanjan politiikassa, ja my\xc3\xb6s suuri ihmisoikeuskysymys, sill\xc3\xa4 moni ihminen kuolee matkalla. Espanja on vastaanottanut eniten maahanmuuttajia EU:n alueella viimeisten kuuden vuoden aikana. Espanjan maahanmuuttajien m\xc3\xa4\xc3\xa4r\xc3\xa4 on noussut 2,8 miljoonaan melko lyhyess\xc3\xa4 ajassa. Espanjan maahanmuuttajav\xc3\xa4est\xc3\xb6 on auttanut Espanjan taloutta t\xc3\xa4ytt\xc3\xa4m\xc3\xa4ll\xc3\xa4 avoimia ty\xc3\xb6paikkoja._NEWLINE_Esimerkiksi Irlannissa ja Portugalissa maahanmuuttoa ei n\xc3\xa4hd\xc3\xa4 suurena puheenaiheesta, mahdollisesti johtuen siit\xc3\xa4, ett\xc3\xa4 valtioilla on pitk\xc3\xa4 maastamuuttohistoria. My\xc3\xb6s Espanjasta l\xc3\xa4hti maastamuuttajia erityisesti 1960-luvulla, mutta silti maahanmuutosta keskustellaan valtiossa runsaasti._NEWLINE_Maahanmuuttajia EU:n kansalaisista oli vuonna 2008 3,1 per 1\xc2\xa0000 asukasta.\n_START_SECTION_\nUskonto\n_START_PARAGRAPH_\nEuroopan Unionin alueella on merkitt\xc3\xa4v\xc3\xa4 m\xc3\xa4\xc3\xa4r\xc3\xa4 erilaisia uskontoja, mik\xc3\xa4 johtuu alueen v\xc3\xa4rikk\xc3\xa4\xc3\xa4sti historiasta. Alueen suurin uskonto on kristinusko, p\xc3\xa4\xc3\xa4asiassa roomalaiskatolisuus, protestanttisuus ja ortodoksisuus. Joillakin EU:n j\xc3\xa4senmailla ei ole valtionkirkkoa johtuen ateistien suurest\xc3\xa4 m\xc3\xa4\xc3\xa4r\xc3\xa4st\xc3\xa4 (esimerkiksi T\xc5\xa1ekki, Viro ja Alankomaat)._NEWLINE_Teismi menett\xc3\xa4\xc3\xa4 kannatustaan EU:n alueella hitaasti ateismille. Euroopan valtioissa on k\xc3\xa4ynniss\xc3\xa4 huomattava kirkosta eroaminen, ja hitaampi jumalaan tai jumaliin uskovien ihmisten prosentuaalinen m\xc3\xa4\xc3\xa4r\xc3\xa4n lasku. Eurobarometer 2005 -kyselyss\xc3\xa4 selvisi, ett\xc3\xa4 keskim\xc3\xa4\xc3\xa4rin 52\xc2\xa0% EU:n kansalaisista uskoon jumalaan, 27\xc2\xa0% henkiin tai el\xc3\xa4m\xc3\xa4nvoimaan, 18\xc2\xa0% eiv\xc3\xa4t kumpaankaan edell\xc3\xa4 mainitusta ja 3\xc2\xa0% kielt\xc3\xa4ytyi vastaamasta._NEWLINE_Kirkosta eroaminen on huomattu EU:n j\xc3\xa4senmaista erityisesti Alankomaissa, Belgiassa, Norjassa, Ranskassa, Ruotsissa, Saksassa, Suomessa, T\xc5\xa1ekiss\xc3\xa4 ja Isossa-Britanniassa._NEWLINE_Maahanmuuttajat ovat tuoneet EU:n alueelle muita uskontoja kuten islam, hindulaisuus, buddhalaisuus ja sikhil\xc3\xa4isyys. Juutalaisuudella on pitk\xc3\xa4 historia Euroopassa, ja monissa valtioissa asuu perinteisesti juutalaisv\xc3\xa4hemmist\xc3\xb6. Kirkolla on perinteisesti ollut paljon valtaa Euroopassa, mutta nyt valta on v\xc3\xa4henem\xc3\xa4ss\xc3\xa4.\n_START_SECTION_\nKieli\n_START_PARAGRAPH_\nEuroopan unionilla on 23 virallista kielt\xc3\xa4, eli sen 27 j\xc3\xa4senvaltion puhutuimmat kielet. Iiri, bulgaria ja romania saivat virallisen kielen aseman kun kaksi viimeksi mainittua liittyiv\xc3\xa4t unioniin 1. tammikuuta 2007._NEWLINE_Englanti on EU:n puhutuin kieli, sill\xc3\xa4 51 prosenttia EU:n asukkaista ovat englannin kielen taitoisia. Saksa puolestaan on EU:n puhutuin \xc3\xa4idinkieli, sill\xc3\xa4 sit\xc3\xa4 puhuu \xc3\xa4idinkielen\xc3\xa4\xc3\xa4n 18\xc2\xa0% unionin v\xc3\xa4est\xc3\xb6st\xc3\xa4.\n_START_SECTION_\nTulevaisuuden ennusteita\n_START_PARAGRAPH_\nArvioiden mukaan Euroopan unioni saattaa joutua tulevaisuudessa vaikeuksiin ik\xc3\xa4\xc3\xa4ntyv\xc3\xa4n v\xc3\xa4est\xc3\xb6n ja yleisen v\xc3\xa4kiluvun laskemisen takia._NEWLINE_EU:n keskim\xc3\xa4\xc3\xa4r\xc3\xa4inen hedelm\xc3\xa4llisyysluku on matala, vain 1,47, sill\xc3\xa4 jatkuvan v\xc3\xa4est\xc3\xb6nkasvun yll\xc3\xa4pit\xc3\xa4miseen vaaditaan hedelm\xc3\xa4llisyysluvuksi noin 2. Euroopan unionin v\xc3\xa4kiluku alkaa siis luultavasti laskemaan, ja keskim\xc3\xa4\xc3\xa4r\xc3\xa4inen ik\xc3\xa4 puolestaan nousemaan. V\xc3\xa4est\xc3\xb6m\xc3\xa4\xc3\xa4r\xc3\xa4n laskua on pyritty rajaamaan ottamalla EU:n alueelle maahanmuuttajia, mist\xc3\xa4 on ollut paljon kiistely\xc3\xa4. Kuitenkin, vuonna 2008 keskim\xc3\xa4\xc3\xa4r\xc3\xa4isesti vuodessa syntyneit\xc3\xa4 per 1\xc2\xa0000 ihmist\xc3\xa4 oli 10,9, mik\xc3\xa4 on 0,3 enemm\xc3\xa4n kuin vuonna 2008. T\xc3\xa4m\xc3\xa4 luku on noussut hitaasti vuodesta 2004 kaikissa j\xc3\xa4senmaissa Saksaa lukuun ottamatta. Keskim\xc3\xa4\xc3\xa4r\xc3\xa4isesti vuodessa kuolleita per 1\xc2\xa0000 ihmist\xc3\xa4 on 9,7. T\xc3\xa4m\xc3\xa4 luku on pysynyt melko vakaana useiden vuosien ajan._NEWLINE_Matalan hedelm\xc3\xa4llisyysluvun takia Euroopan unionin el\xc3\xa4k\xc3\xb6ityneit\xc3\xa4 ty\xc3\xb6ntekij\xc3\xb6it\xc3\xa4 ei voida aina korvaamaan nuorilla ty\xc3\xb6ntekij\xc3\xb6ill\xc3\xa4. L\xc3\xa4hitulevaisuudessa EU:n alueella syntynee ns. "el\xc3\xa4kepommi", jolloin el\xc3\xa4k\xc3\xb6ityneen v\xc3\xa4est\xc3\xb6n m\xc3\xa4\xc3\xa4r\xc3\xa4 kasvaa hyvin nopeasti._NEWLINE_Matala hedelm\xc3\xa4llisyysluku merkitsee my\xc3\xb6s tulevaisuudessa EU:n v\xc3\xa4kiluvun k\xc3\xa4\xc3\xa4ntymist\xc3\xa4 laskuun, mik\xc3\xa4li maahanmuuttoa ei oteta lukuun. T\xc3\xa4m\xc3\xa4 voi tarkoittaa talouskasvun taantumista tai jopa talouskriisej\xc3\xa4. My\xc3\xb6s media, YK ja joidenkin maiden hallitukset ovat huomanneet ongelman._NEWLINE_Jos Turkki liittyisi EU:hun, sill\xc3\xa4 olisi j\xc3\xa4senmaista toiseksi korkein v\xc3\xa4kiluku Saksan j\xc3\xa4lkeen.'